**GORA OLJKA (733 m)**

**Sobota , 20. 4. 2024**

Gora Oljka ali po starem Križna gora je vrh osamelec v Savinjski dolini nad Polzelo ob reki Paki. Gora je prvič omenjena že v 13. stoletju. Nanjo vodi več poti iz različnih smeri. Na vrhu se nam odprejo lepo vidni okoliški hribi Posavskega hribovja, Savinjska raven, Paški Kozjak, Kamniške Alpe in Vzhodne Karavanke. Na vrhu se nahaja tudi romarska cerkev sv. Križa iz 18. stoletja in planinski dom z vpisno skrinjico, ki je odprt v vseh letnih časih. Pot je primerna za vse generacije, najbolj pa za mlade planince, ki si želijo raziskovanja v naravi. Zato vas lepo vabim, da se nam pridružite. Naše pohode podpira tudi Mestna občina Novo mesto.

|  |  |  |
| --- | --- | --- |
| **ODHOD:** | Zbirno mesto pri OŠ Bršljin ob 7.00 uri, od koder se bomo z avtobusom odpeljali v smeri Polzele, natančneje v vas Podgora. Pot do tja traja uro in pol. | |
| **TURA:** | Našo **turo bomo začeli na parkirišču v Podgori.** Po markirani poti (Martinova pot), ki je nekdanji križev pot, se bomo sprehodili do kapelice in manjšega zaselka, kjer se nato pot odcepi na kolovoz. Nadaljevali bomo po desni strani do vodnega zajetja in naprej po gozdu, pot se bo počasi vzpenjala. Kmalu bomo pri turistični kmetiji Jug. Sledilo bo nekaj metrov po asfaltirani cesti, nato pa levo in še zadnji rahel vzpon po gozdu na Goro Oljko. Na vrhu stoji cerkev sv. Križa pa tudi planinski dom z vpisno knjižico in žigom. Tu bomo naredili daljši odmor za okrepčilo. Povratek bo deloma po krožni poti, ki se nižje priključi na pot, po kateri smo se vzpenjali. Za pohod bomo potrebovali približno 4 ure čiste hoje. | |
| **POVRATEK:** | V Novo mesto se bomo vrnili v popoldanskih urah. | |
| **VGN:** | Trudimo se, da v naravi ne delamo škode (trganje rož, lomljenje vej …) in ne povzročamo hrupa. Odpadke odnesemo s sabo v dolino. | |
| **HRANA:** | Hrana in pijača naj bosta iz vašega nahrbtnika. V planinskem domu pa boste imeli tudi možnost kaj kupiti. | |
| **CENA:** | |  |  | | --- | --- | | Otroci: člani PZS 12€  Odrasli: člani PZS 15€ | Nečlani: PZS 15€  Nečlani: PZS 20€ | | Člansko izkaznico ali planinski dnevnik kot dokazilo o plačani članarini imejte s sabo. | | | |
| **PRIJAVE:** | Prijave najkasneje do **srede, 17. aprila 2024**, na spletni strani šole, zavihek Planinski krožek, [na prijavnem obrazcu](https://docs.google.com/forms/d/e/1FAIpQLSfbqEvlxmBo1nvGB8n2eEIfFby2gwplZfdOTXYRDnV5bU5xHg/viewform) | |
| **VODENJE:** | Za vodenje bomo poskrbeli vodniki PZS v Pohodniškem društvu Novo mesto, vodji bova Majda Markovič in Tomaž Struna. |  |

Za Pohodniško društvo Novo mesto pripravil Tomaž Struna.

PLANINSKI POZDRAV in NASVIDENJE 20. APRILA 2024.